

VLADA REPUBLIKE HRVATSKE

Zagreb, 10. listopada 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Općini Brckovljani za zaduženje kod Hrvatske banke za obnovu i razvitak |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

**VLADA REPUBLIKE HRVATSKE**

Na temelju članka 120. stavka 4., a u vezi s člankom 121. stavkom 1. Zakona o proračunu („Narodne novine“, broj 144/21) i na temelju članka 31. stavka 2. Zakona o Vladi Republike Hrvatske („Narodne novine“, broj 150/11, 119/14, 93/16, 116/18, 80/22 i 78/24), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ 2024. donijela

**O D L U K U**

**o davanju suglasnosti Općini Brckovljani za zaduženje**

**kod Hrvatske banke za obnovu i razvitak**

I.

Daje se suglasnost Općini Brckovljani za zaduženje kod Hrvatske banke za obnovu i razvitak u iznosu od 3.436.865,93 eura, s rokom otplate kredita od 10 godina bez počeka, u jednakim tromjesečnim ratama, uz fiksnu godišnju kamatnu stopu od 3,20% i jednokratnu naknadu za obradu kredita u visini 0,2% od iznosa odobrenog kredita.

Sredstva će se koristiti za financiranje kapitalnog projekta „Izgradnja dječjeg vrtića Božjakovina“, sukladno Odluci Općinskog vijeća o dugoročnom kreditnom zaduženju Općine Brckovljani kod HBOR-a, KLASA: 403-01/24-01/004, URBROJ: 238-4-1-24-1 od 31. srpnja 2024.

II.

Radi ostvarenja zaduženja iz točke I. ove Odluke, zadužuje se Općina Brckovljani da izradi planove proračunske potrošnje za godine u kojima treba planirati sredstva za otplatu kredita.

III.

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Općina Brckovljani podnijela je Ministarstvu financija zahtjev KLASA: 403-01/24-01/002 URBROJ: 238-04-03-2 od 2. kolovoza 2024. za dobivanje suglasnosti Vlade Republike Hrvatske za zaduženje kod Hrvatske banke za obnovu i razvitak u iznosu od 3.436.865,93 eura, s rokom otplate kredita od 10 godina bez počeka, u jednakim tromjesečnim ratama, uz fiksnu godišnju kamatnu stopu od 3,20% i jednokratnu naknadu za obradu kredita u visini 0,2% od iznosa odobrenog kredita.

Sredstva će se koristiti za financiranje kapitalnog projekta „Izgradnja dječjeg vrtića Božjakovina“, sukladno Odluci Općinskog vijeća o dugoročnom kreditnom zaduženju Općine Brckovljani kod HBOR-a, KLASA: 403-01/24-01/004, URBROJ: 238-4-1-24-1 od 31. srpnja 2024.

Na temelju članaka 120. i 121. Zakona o proračunu (Narodne novine, br. 144/21), grad, općina i županija se mogu zadužiti za investiciju koja se financira iz njegova proračuna, ali godišnje obveze mogu iznositi najviše 20% ostvarenih prihoda u godini koja prethodi godini u kojoj se zadužuje, umanjenih za prihode iz članka 121. stavka 4. Zakona o proračunu.

Ostvareni proračunski prihodi Općine Brckovljani u 2023. godini, umanjeni za prihode iz članka 121. stavka 4. Zakona o proračunu, iznosili su 3.602.287,54 eura. Udio godišnjeg obroka (anuiteta) traženog kredita u ostvarenim prihodima iznosi 8,63%, a ako se tomu pribroji godišnji anuitet kredita iz prethodnog razdoblja te dospjele obveze, tada je ukupna obveza Općine 15,55%, što je u okviru Zakonom propisane granice.

S obzirom na izneseno, Ministarstvo financija predlaže da Vlada Republike Hrvatske donese odluku o davanju suglasnosti za zaduženje Općine Brckovljani.